stanford-oval/wikipedia huggingface dataset:
ทฤษฎีสมคบคิดเกี่ยวกับการอสัญกรรมของอดอล์ฟ ฮิตเลอร์

ในปี 1944 หน่วยสืบราชการลับสหรัฐฯได้วาดภาพของฮิตเลอร์เพื่อแสดงให้เห็นว่าเขาปลอมตัวเพื่อหลบหนีการไล่ล่า
ทฤษฎีสมคบคิดเกี่ยวกับการอสัญกรรมของอดอล์ฟ ฮิตเลอร์ ผู้นำเผด็จการแห่งเยอรมนีระหว่างปี ค.ศ. 1933 ถึง 1945 นั้นขัดแย้งกับข้อเท็จจริงที่เป็นที่ยอมรับว่าเขาฆ่าตัวตายในฟือเรอร์บุงเคอร์เมื่อวันที่ 30 เมษายน ค.ศ. 1945 ทฤษฎีเหล่านี้ส่วนใหญ่มาจากขบวนการข้อมูลเท็จของสหภาพโซเวียต ที่เชื่อว่าฮิตเลอร์และภรรยาของเขา เอฟา เบราน์ ได้รอดชีวิตและหลบหนีออกจากกรุงเบอร์ลิน โดยมีบางคนอ้างว่าเขาไปอเมริกาใต้ ในช่วงหลังสงครามสำนักงานสอบสวนกลางสหรัฐอเมริกา (FBI) และสำนักข่าวกรองกลาง (CIA) ได้ตรวจสอบรายงานบางฉบับโดยไม่ให้ความน่าเชื่อถือ มีการเปิดเผยในปี 2009 ว่ากะโหลกในหอจดหมายเหตุของโซเวียตที่อ้างว่าเป็นของฮิตเลอร์จริง ๆ แล้วเป็นของผู้หญิงคนหนึ่ง ซึ่งมีส่วนทําให้เกิดทฤษฎีสมคบคิด
แม้ว่าคำกล่าวอ้างดังกล่าวได้รับการเปิดเผยในวัฒนธรรมสมัยนิยม แต่นักประวัติศาสตร์และผู้เชี่ยวชาญทางวิทยาศาสตร์ก็มองว่าคำกล่าวอ้างเหล่านี้เป็นทฤษฎีนอกกรอบที่ไม่ได้รับการพิสูจน์ พยานและซากฟันของฮิตเลอร์ระบุว่าเขาเสียชีวิตในบังเกอร์เบอร์ลินในปี 1945
ท่าอากาศยานอาซาฮิกาวะ

ท่าอากาศยานอาซาฮิกาวะ (ญี่ปุ่น: 旭川空港; โรมาจิ: Asahikawa Kūkō) เป็นท่าอากาศยานส่วนภูมิภาคบนเกาะฮกไกโด ประเทศญี่ปุ่น ตั้งอยู่ระหว่างเมืองอาซาฮิกาวะและเมืองฮิงาชิกางูระ จัดเป็นท่าอากาศยานระดับที่สองในญี่ปุ่น
สายการบินและจุดหมายปลายทาง

| สายการบิน | จุดหมายปลายทาง   |
| --- | --- |
เจแปนแอร์ไลน์: โตเกียว-ฮาเนดะ
ไชนาอีสเทิร์นแอร์ไลน์: ฤดูกาล: เซี่ยงไฮ้-ผู่ตง
ออลนิปปอนแอร์เวย์: นาโงยะ-เซ็นแทรร์   ฤดูกาล: โอซากะ-คันไซ
ทรานส์เอเชียแอร์เวย์: ไทเป-เถา-ยฺเหวียน
สกายมาร์กแอร์ไลน์: โตเกียว-นาริตะ   ฤดูกาล: โอซากะ-คันไซ
อีวีเอแอร์: ไทเป-เถา-ยฺเหวียน
เอเชียนาแอร์ไลน์: ฤดูกาล: โซล-อินช็อน
แอร์โด: โตเกียว-ฮาเนดะ
ฮกไกโดแอร์ซิสเท็ม: ฮาโกดาเตะ
แหล่งข้อมูลอื่น

เว็บไซต์ทางการ (ญี่ปุ่น)
แนะนำท่าอากาศยานอาซาฮิกาวะ โดย เจแปนแอร์ไลน์
Current weather for RJEC at NOAA/NWS
Accident history for AKJ at Aviation Safety Network
ดูเพิ่ม

รายชื่อท่าอากาศยานในประเทศญี่ปุ่น
| ด ค ก ท่าอากาศยานนานาชาติในประเทศญี่ปุ่น |
| --- | --- |
ศูนย์กลาง:  โตเกียว (นาริตะ)  โตเกียว (ฮาเนดะ)  นาโงยะ (ชูบุเซ็นแทรร์)  โอซากะ (คันไซ)  โอซากะ (อิตามิ) 
นานาชาติ:  คาโงชิมะ  คิตะกีวชู  คูชิโระ  คูมาโมโตะ  โคจิ  โคมัตสึ1  ชิซูโอกะ  ซัปโปโระ (ชินชิโตเซะ)  ซางะ1  เซ็นได  ทตโตริ  ทากามัตสึ  โทยามะ  นางาซากิ  นาฮะ  นีงาตะ  ฟูกูชิมะ  ฟูกูโอกะ  มัตสึยามะ  มิยาซากิ  มิโฮะ โยนาโงะ1  ยามางาตะ  สึชิมะ  อากิตะ  อาซาฮิกาวะ  อาโอโมริ  อิชิงากิ  อิบารากิ  โอกายามะ  โออิตะ  ฮาโกดาเตะ  ฮิโรชิมะ 
 1 เป็นฐานทัพอากาศร่วม 
| ด ค กการขนส่งในฮกไกโด |
| --- | --- |
สาย  เจอาร์ฮกไกโด:   ฮกไกโดชิงกันเซ็ง  ■■ สายชิโตเซะ  ■ สายฟูราโนะ  ■■■ สายหลักฮาโกดาเตะ  ■ สายหลักฮิดากะ  ■ สายไคเกียว  ■■ สายหลักมูโรรัง  ■■ สายหลักเนมูโระ  ■ สายหลักรูโมอิ  ■สายซัชโช  ■ สายหลักเซกิโฮกุ  ■สายเซกิโช  ■ สายหลักเซ็มโม  ■ โซยะ 
ขบวนรถโดย    ฮกไกโด:  แคสซิโอเปีย  ฮากูโจ  ซูเปอร์ฮากูโจ  ฮามานาซุ  โฮกูโตะ  ซูเปอร์โฮกูโตะ  โฮกูโตะเซ (อิชิการิ)  คิตามิ (ไลแลค)  โอค็อตสค์  ซาโรเบ็ตสึ  ซูเปอร์คามูอิ  ซูเปอร์โอโซระ  ซูเปอร์โซยะ  ซูเปอร์โทกาจิ (ซูเปอร์ไวท์แอร์โรว์)  ซุซุรัง  ทไวไลท์ เอ็กเพรซ  (ไวท์แอร์โรว์) 
 รถไฟใต้ดินเทศบาลซัปโปโระ:   สายนัมโบกุ   สายโทไซ   สายโทโฮ 
ระบบรางอื่น ๆ:   บริษัทรถไฟฮกไกโดใต้  รถรางฮาโกดาเตะ  รถรางซัปโปโระ  Taiheiyō Coal (เฉพาะสินค้า) 
ท่าอากาศยาน:  อาซาฮิกาวะ  ชินชิโตเซะ  ฮาโกดาเตะ  คูชิโระ  เมมัมเบ็ตสึ  มมเบ็ตสึ  นากะชิเบ็ตสึ  โอกาดามะ  โอกูชิริ  ริชิริ  โทกาจิโอบิฮิโระ  วักกาไน 
ทางด่วน:  ทางด่วนโดโอ
ท่าอากาศยานอากิตะ

ท่าอากาศยานอากิตะ (ญี่ปุ่น: 秋田空港; โรมาจิ: Akita Kūkō) เป็นท่าอากาศยานที่ตั้งอยู่บริเวณเมืองอากิตะ จังหวัดอากิตะ ประเทศญี่ปุ่น
จัดอยู่ในท่าอากาศยานระดับที่สองในญี่ปุ่น
สายการบินและจุดหมายปลายทาง

ออลนิปปอนแอร์เวย์ (นาโงยา-เซ็นแทร์, โตเกียว-ฮาเนดะ)
เจแปนแอร์ไลน์ (โอซะกะ-อิตะมิ, โอซะกะ-คันไซ, ซัปโปโระ-จิโตเสะ, โตเกียว-ฮาเนดะ)
เจแอร์ (นาโงยา-โคมะกิ)
โคเรียนแอร์ (โซล-อินชอน)
แหล่งข้อมูลอื่น

Ministry of Land, Infrastructure and Transport
แนะนำท่าอากาศยานอากิตะ โดย เจแปนแอร์ไลน์
ดูเพิ่ม

รายชื่อท่าอากาศยานในประเทศญี่ปุ่น
| ด ค ก ท่าอากาศยานนานาชาติในประเทศญี่ปุ่น |
| --- | --- |
ศูนย์กลาง:  โตเกียว (นาริตะ)  โตเกียว (ฮาเนดะ)  นาโงยะ (ชูบุเซ็นแทรร์)  โอซากะ (คันไซ)  โอซากะ (อิตามิ) 
นานาชาติ:  คาโงชิมะ  คิตะกีวชู  คูชิโระ  คูมาโมโตะ  โคจิ  โคมัตสึ1  ชิซูโอกะ  ซัปโปโระ (ชินชิโตเซะ)  ซางะ1  เซ็นได  ทตโตริ  ทากามัตสึ  โทยามะ  นางาซากิ  นาฮะ  นีงาตะ  ฟูกูชิมะ  ฟูกูโอกะ  มัตสึยามะ  มิยาซากิ  มิโฮะ โยนาโงะ1  ยามางาตะ  สึชิมะ  อากิตะ  อาซาฮิกาวะ  อาโอโมริ  อิชิงากิ  อิบารากิ  โอกายามะ  โออิตะ  ฮาโกดาเตะ  ฮิโรชิมะ 
 1 เป็นฐานทัพอากาศร่วม
ถั่วปากอ้า

| ถั่วปากอ้า |
| --- | --- |

ต้นถั่วปากอ้าขณะออกดอก

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Fabales
วงศ์:: Fabaceae
วงศ์ย่อย:: Faboideae
เผ่า:: Vicieae
สกุล:: Vicia
สปีชีส์:: V.  faba
ชื่อทวินาม
Vicia faba L.

ถั่วปากอ้า (ชื่อวิทยาศาสตร์: Vicia faba) เป็นสปีชีส์หนึ่งของถั่วมีฝักในวงศ์ Fabaceae เป็นพืชพื้นเมืองในแถบแอฟริกาเหนือและเอเชียตะวันตกเฉียงใต้ ถั่วปากอ้ามีสารที่สามารถกระตุ้นอาการเม็ดเลือดแดงแตกในผู้ป่วยที่มีโรคพร่องเอนไซม์ G-6-PD
ลักษณะทางพฤกษศาสตร์

ต้นถั่วปากอ้าเป็นพืชล้มลุก เมื่อโตเต็มที่สูงประมาณ 0.5-1.7 เมตร ภาคตัดขวางของลำต้นคล้ายรูปสี่เหลี่ยมจัตุรัส ใบยาว 10-25 เซนติเมตร กิ่งหนึ่งมี 2-7 ใบ และใบมีสีเขียวอมเทาไม่เหมือนกับพืชอื่น ๆ ในสกุลเดียวกัน ต้นถั่วปากอ้าไม่มียอดไว้สำหรับเลื้อย ดอกของต้นถั่วยาวประมาณ 1-2.5 เซนติเมตร มี 5 กลีบ โดยที่กลีบบนและกลีบรองเกสรมีสีขาวล้วน ส่วนกลีบข้างเป็นสีขาวและมีจุดตรงกลางเป็นสีดำ
ฝักถั่วของมันมีขนาดกว้างและมีขนเล็ก ๆ หนาแน่นปกคลุม มีสีเขียวเมื่อยังอ่อนและเป็นสีน้ำตาลดำเมื่อแก่ ในธรรมชาติฝักถั่วยาว 5-10 เซนติเมตรและมีเส้นผ่านศูนย์กลาง 1 เซนติเมตร แต่จากการพัฒนาการเพาะพันธุ์เพื่อการเกษตรทำให้ฝักยาว 15-25 เซนติเมตรและหนาถึง 2-3 เซนติเมตร ในหนึ่งฝักมีเมล็ดถั่ว 3-8 เมล็ด มีรูปร่างกว้างและแบน ในธรรมชาติเมล็ดคล้ายรูปวงรีเส้นผ่านศูนย์กลางประมาณ 5-10 มิลลิเมตร แต่พันธุ์สำหรับเพาะปลูก เมล็ดยาว 20-25 มิลลิเมตร กว้าง 15 มิลลิเมตร หนา 5-10 มิลลิเมตร
ถั่วปากอ้ามีโครโมโซมเป็นดิพลอยด์ (2n) จำนวน 6 คู่ โดย 5 คู่มีเซนโทรเมียร์ที่เกือบถึงจุดปลาย (acrocentric) และ 1 คู่อยู่ที่กึ่งกลางพอดี (metacentric)
สายพันธุ์

ถั่วปากอ้ามีสามสายพันธุ์แบ่งตามขนาดของเมล็ดคือ
V. faba var. major – broad bean ฝักกลม กว้างและยาว เมล็ดขนาดใหญ่, winsor bean ฝักกลมแบน
V. faba var. minor – field bean, tic bean เมล็ดขนาดเล็ก ส่วนใหญ่ปลูกเป็นอาหารสัตว์หรือปุ๋ยพืชสด
V. faba var. equita – horse bean เมล็ดขนาดกลาง
การใช้ประโยชน์

ถั่วปากอ้ารับประทานได้ตั้งแต่เป็นฝักอ่อน โดยนำมานึ่งหรือต้มใส่เกลือเล็กน้อย ฝักแก่นนำไปลวกน้ำเดือด ปอกเปลือก แกะเมล็ดข้างในไปต้มหรือนึ่งให้สุก ใช้ทำอาหารได้หลายแบบ เช่น ซุป สลัด ผัดกับเนื้อสัตว์ หรืออบรับประทานเป็นของว่างก็ได้
| คุณค่าทางโภชนาการต่อ 100 กรัม (3> 5 ออนซ์) |
| --- | --- |
พลังงาน: 1,425 กิโลจูล (341 กิโลแคลอรี)

คาร์โบไฮเดรต: 58.29 g
ใยอาหาร: 25 g
 

ไขมัน: 1.53 g
 

โปรตีน: 26.12 g
 

วิตามิน
ไทอามีน (บี1): (48%) 0.555 มก.
ไรโบเฟลวิน (บี2): (28%) 0.333 มก.
ไนอาซิน (บี3): (19%) 2.832 มก.
วิตามินบี6: (28%) 0.366 มก.
โฟเลต (บี9): (106%) 423 μg
วิตามินซี: (2%) 1.4 มก.
วิตามินเค: (9%) 9 μg
 

แร่ธาตุ
แคลเซียม: (10%) 103 มก.
เหล็ก: (52%) 6.7 มก.
แมกนีเซียม: (54%) 192 มก.
แมงกานีส: (77%) 1.626 มก.
ฟอสฟอรัส: (60%) 421 มก.
โพแทสเซียม: (23%) 1062 มก.
โซเดียม: (1%) 13 มก.
สังกะสี: (33%) 3.14 มก.
 
Link to USDA Database entry
 หน่วย  μg = ไมโครกรัม • mg = มิลลิกรัม  IU = หน่วยสากล 
ประมาณร้อยละคร่าว ๆ โดยใช้การแนะนำของสหรัฐสำหรับผู้ใหญ่  แหล่งที่มา: USDA FoodData Central
เกี่ยวกับสุขภาพ

ถั่วปากอ้าดิบมีอัลคาลอยด์ชนิดวิซีนและโควิซีนที่สามารถกระตุ้นอาการเม็ดเลือดแดงแตกในผู้ป่วยที่มีภาวะพร่องเอนไซม์ glucose-6-phosphate dehydrogenase  บริเวณที่เป็นจุดกำเนิดของถั่วนี้เกี่ยวข้องกับพื้นที่ที่มีมาลาเรีย การศึกษาในหลอดทดลองพบว่าการแตกที่เกิดจากการกระตุ้นของถั่วปากอ้าเป็นการป้องกันมาลาเรีย เนื่องจากโปรโตซัวที่ก่อโรคมาลาเรีย เช่น  Plasmodium falciparum จะไว่ต่อการแตกของเม็ดเลือดแดงที่เกิดจากการพร่องเอนไซม์  glucose-6-phosphate dehydrogenase ถั่วปากอ้ามีอีโวโดปามากซึ่งเป็นสารที่ใช้รักษาโรคพาร์คินสัน เปลือกหุ้มเมล็ดถั่วปากอ้ามีแทนนินที่เป็นโพลิเมอร์มากโดยเฉพาะชนิด proanthocyanidinที่สามารถยับยั้งการทำงานของเอนไซม์ได้
แหล่งข้อมูลอื่น

Fava beans and G6PD Deficiency information เก็บถาวร 2010-09-23 ที่ เวย์แบ็กแมชชีน
Vicia faba at Purdue University
Alternative Field Crops Manual at Purdue University
ฝักถั่วและเมล็ด
ถั่วปากอ้าใช้รับประทานเป็นอาหารขบเคี้ยว
คลอโรฟอร์ม

Chemical compound
คลอโรฟอร์ม หรือที่รู้จักกันในชื่อ ไตรคลอโรมีเทน (trichloromethane: TCM) เป็นสารประกอบที่มีสูตรเคมี CHCl3 ไม่เกิดการเผาไหม้ในบรรยากาศปกติยกเว้นเมื่อผสมกับสารที่ไวไฟกว่าอื่น ๆ เป็นสารประกอบในกลุ่มไตรฮาโลมีเทน
คลอโรฟอร์มมีประโยชน์ใช้งานหลายอย่าง เป็นสารตั้งต้น ตัวทำปฏิกิริยา และเป็นตัวทำละลาย ไตรคลอโรมีเทนเป็นสารควบคุมเพราะเป็นอันตรายต่อสิ่งแวดล้อม
โครงสร้างของโมเลกุล

โมเลกุลมีโครงสร้างเป็นปิรามิดฐานสามเหลี่ยมที่มี  C3v ที่สมมาตร
แหล่งข้อมูลอื่น

Chloroform "The Molecular Lifesaver" – An article at Oxford University providing facts about chloroform.
Chloroform Administration – a short film of anaesthetic chloroform application, filmed in  the 1930s
Concise International Chemical Assessment Document 58
IARC Summaries & Evaluations: Vol. 1 (1972), Vol. 20 (1979), Suppl. 7 (1987), Vol. 73 (1999)
International Chemical Safety Card 0027
NIOSH Pocket Guide to Chemical Hazards. "#0127". National Institute for Occupational Safety and Health (NIOSH).
NIST Standard Reference Database
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  เช็กเกีย
กังฟูแพนด้า 2

| กังฟูแพนด้า 2 |
| --- | --- |
ใบปิดภาพยนตร์
กำกับ: Jennifer Yuh Nelson
บทภาพยนตร์:   Jonathan Aibel  Glenn Berger 
สร้างจาก: Characters created โดย Ethan Reiff Cyrus Voris
อำนวยการสร้าง: Melissa Cobb
นักแสดงนำ:   แจ็ค แบล็ค  แอนเจลีนา โจลี  ดัสติน ฮอฟแมน  แกรี โอลด์แมน  เฉินหลง  Lucy Liu  เซธ โรเกน  David Cross  James Hong  หยาง จื่อฉยง  Danny McBride  Dennis Haysbert  Jean-Claude Van Damme  Victor Garber 
ตัดต่อ: Clare Knight
ดนตรีประกอบ: ฮันส์ ซิมเมอร์  John Powell
บริษัทผู้สร้าง: ดรีมเวิร์กสแอนิเมชัน 
ผู้จัดจำหน่าย: พาราเมาต์พิกเจอส์
วันฉาย:   22 พฤษภาคม ค.ศ. 2011 (2011-05-22)  ฮอลลีวูด ปฐมทัศน์   26 พฤษภาคม ค.ศ. 2011 (2011-05-26)  สหรัฐอเมริกา
ความยาว: 90 นาที
ประเทศ: สหรัฐ
ภาษา: อังกฤษ
ทุนสร้าง: 150 ล้านดอลลาร์สหรัฐ
ทำเงิน: 665.7 ล้านดอลลาร์สหรัฐ
ก่อนหน้านี้: กังฟูแพนด้า จอมยุทธ์พลิกล็อก ช็อคยุทธภพ
ต่อจากนี้: กังฟูแพนด้า 3
กังฟูแพนด้า 2 (อังกฤษ: Kung Fu Panda 2) เป็นภาพยนตร์แอนิเมชันแนวตลก ดราม่า และกำลังภายในอเมริกันที่ออกฉายใน ค.ศ. 2011 ผลิตโดยดรีมเวิกส์แอนิเมชันและจัดจำหน่ายโดยพาราเมาต์พิกเจอส์ โดยถือเป็นภาพยนตร์ภาคต่อของ กังฟูแพนด้า จอมยุทธ์พลิกล็อก ช็อคยุทธภพ ที่ออกฉายใน ค.ศ. 2008 ภาพยนตร์เรื่องนี้กำกับโดยเจนนิเฟอร์ หยู เนลซอน ซึ่งเป็นผลงานการกำกับครั้งแรกของเธอ การพากย์เสียงยังคงใช้ทีมพากย์ชุดเดิมจากภาพยนตร์ภาคแรกเป็นส่วนใหญ่ และมีแกรี โอลด์แมน, หยาง จื่อฉยง, แดนนี แม็คไบรด์, เดนนิส เฮส์เบิร์ต, ฌ็อง-โกลด ว็อง ดาม และวิกเตอร์ การ์เบอร์ เป็นผู้พากย์เสียงตัวละครใหม่ ในภาพยนตร์ โปและห้าผู้พิทักษ์ ต้องต่อสู้กับ "อ๋องเช็น" ผู้ครองนครกงเหมินและเป็นผู้มีศาสตราวุธอันทรงพลังเพื่อครอบครองแผ่นดินจีน ในขณะเดียวกัน โปก็ค้นพบอดีตอันขมขื่นของตนเอง และพบว่าอ๋องเช็นมีส่วนเกี่ยวข้องกับเหตุการณ์นี้ด้วย
ภาพยนตร์ปล่อยฉายครั้งแรกในวันที่ 26 พฤษภาคม ค.ศ. 2011 ในระบบสามมิติ กังฟูแพนด้า 2 ยังคงได้รับการพูดถึงในเชิงบวกเหมือนกับภาคแรก ในด้านของแอนิเมชัน การพากย์เสียง ฉากการต่อสู้ เพลงประกอบ และพัฒนาการของตัวละคร ภาพยนตร์ใช้งบประมาณ 150 ล้านดอลลาร์สหรัฐ และทำรายได้ทั่วโลก 665 ล้านดอลลาร์สหรัฐ ทำให้กลายเป็นภาพยนตร์แอนิเมชันที่ทำรายได้สูงที่สุดในปีนั้น และถูกเสนอชื่อเข้าชิงรางวัลออสการ์ สาขาภาพยนตร์แอนิเมชันยอดเยี่ยม ในงานประกาศผลรางวัลออสการ์ ครั้งที่ 84 ก่อนที่จะพ่ายให้กับภาพยนตร์เรื่อง แรงโก้ ฮีโร่ทะเลทราย ภาคต่อของภาพยนตร์เรื่องนี้คือ กังฟูแพนด้า 3 ซึ่งออกฉายใน ค.ศ. 2016
เนื้อเรื่อง

โปได้ใช้ชีวิตในฝันในฐานะนักรบมังกร ที่คอยคุ้มครองหุบเขาสันติภาพ ร่วมกับเพื่อนพ้องและอาจารย์กังฟูทั้งห้า ซึ่งได้แก่ นางพยัคฆ์ , นกกระเรียน , ตั๊กแตน , อสรพิษ และ วานร แต่ชีวิตใหม่ของโปกลับถูกคุกคามด้วยการปรากฏตัวของอ๋องเช็น วายร้ายที่น่าสะพรึงกลัว ผู้วางแผนที่จะใช้อาวุธลับในการเข้ายึดครองประเทศจีนและทำลายกังฟู เป็นหน้าที่ของโปและอาจารย์กังฟูทั้งห้าที่จะต้องเดินทางข้ามจีนแผ่นดินใหญ่ เพื่อเผชิญหน้าและกำจัดภัยคุกคามนี้ แต่โปจะหยุดอาวุธที่สามารถหยุดยั้งพลังกังฟูได้ยังไงกันล่ะ เขาจะต้องมองย้อนกลับไปยังอดีตของตัวเอง เพื่อไขปริศนาที่มาอันลึกลับของตัวเอง เมื่อนั้นเขาจึงจะสามารถปลดพันธนาการพลังที่จำเป็นต่อความสำเร็จของเขาออกมาได้
งานพากย์

บทความหลัก: รายชื่อตัวละครในกังฟูแพนด้า
แจ็ก แบล็ก ให้เสียง โป
แอนเจลีนา โจลี ให้เสียง นางพยัคฆ์
ดัสติน ฮอฟแมน ให้เสียง อาจารย์ชิฟู
แกรี โอลด์แมน ให้เสียง อ๋องเช็น
แจ๊กกี้ ชาน ให้เสียง วานร
ลูซี ลิว ให้เสียง อสรพิษ
เซท โรเกน ให้เสียง ตั๊กแตน
เดวิด ครอส ให้เสียง กระเรียน
เจมส์ ฮง ให้เสียง อาปิง
หยาง จื่อฉยง ให้เสียง นางพยากรณ์
แดนนี แม็คไบรด์ ให้เสียง หัวหน้าหมาป่า
เดนนิส เฮส์เบิร์ต ให้เสียง อาจารย์วัวสลาตัน
ฌ็อง-โกลด ว็อง ดาม ให้เสียง อาจารย์เข้เคี่ยมพิฆาต
วิกเตอร์ การ์เบอร์ ให้เสียง อาจารย์แรดสายฟ้า
เฟร็ด ทาทาสเคียร์ ให้เสียง พ่อแพนด้า
ลอเรน ทอม ให้เสียง แกะในตลาด
คอนแรด เวอร์นอน ให้เสียง หมูป่า
งานสร้าง

หลังจากที่ภาพยนตร์ภาคแรก กังฟูแพนด้า จอมยุทธ์พลิกล็อก ช็อคยุทธภพ ได้ออกฉายในเดือนมิถุนายน ค.ศ. 2008 ดรีมเวิกส์แอนิเมชันได้วางแผนสร้างภาพยนตร์เรื่องที่สอง ที่มีชื่อเรื่องว่า Pandamoneum ต่อมาใน ค.ศ. 2010 ได้เปลี่ยนเป็นชื่อ The Kaboom of Doom และเปลี่ยนชื่อเป็น กังฟูแพนด้า 2 เจนนิเฟอร์ หยู เนลซอน ผู้มีส่วนควบคุมท้องเรื่องในภาคแรก ได้มีบทบาทในการกำกับภาคสองอย่างเต็มตัว ทีมงานยังคงใช้ทีมพากย์จากภาพยนตร์ภาคแรกเป็นส่วนใหญ่ ภาพยนตร์ถูกสร้างขึ้นในรูปแบบสามมิติ เช่นเดียวกันกับภาพยนตร์ดรีมเวิกส์ทุกเรื่องนับตั้งแต่ มอนสเตอร์ ปะทะ เอเลี่ยน เป็นต้นมา
โจนาธาน ไอเบล และเกลนน์ เบอร์เกอร์ ผู้เขียนฉากและผู้ร่วมสร้างในภาคแรก ได้กลับมาทำหน้าที่อีกครั้งในภาคสอง โดยมีชาร์ลี คอฟมัน เป็นที่ปรึกษา ในขั้นตอนการพัฒนาบทภาพยนตร์
ใน กังฟูแพนด้า 2 ทีมงานการผลิตได้แสดงความใกล้ชิดต่อวัฒนธรรมจีนมากขึ้น โดยใน ค.ศ. 2008 หลังจากที่ กังฟูแพนด้า ปล่อยฉายแล้ว ผู้บริหารของดรีมเวิกส์ เจฟฟรีย์ แคตเซนเบิร์ก พร้อมทั้งผู้กำกับ ผู้ออกแบบการผลิต และทีมงานคนอื่น ๆ ได้เดินทางไปยังเฉิงตู ซึ่งได้รับสมญาว่า "บ้านเกิดของแพนด้า" พวกเขาได้เดินทางไปพบแพนด้าที่ศูนย์วิจัยแพนด้ายักษ์ และสมาชิกทีมออกแบบการผลิตก็ได้เรียนรู้วัฒนธรรมท้องถิ่นที่นั่น แคตเซนเบิร์กกล่าวว่า ภาคต่อนี้จะนำองค์ประกอบหลาย ๆ อย่างในเฉิงตูเข้ามารวมด้วย ภูมิลักษณ์และสถาปัตยกรรมที่ปรากฏในภาพยนตร์ได้รับแรงบันดาลใจจากสถานที่จริงที่ภูเขาชิงเฉิง ซึ่งเป็นภูเขาของลัทธิเต๋าที่มีชื่อเสียง ในการสัมภาษณ์กับไชนาเดลี ซีบาชเล่าว่าศูนย์วิจัยแพนด้าจะมีอิทธิพลต่อภาพยนตร์เรื่องนี้เป็นอย่างมาก เพราะพวกเขามีประสบการณ์ในการดูแลลูกแพนด้าอายุน้อย ซึ่งเป็นแนวคิดให้เกิดภาพของโปในวัยเด็กที่ปรากฏในฉากย้อนอดีต นอกจากนี้ยังมีแนวคิดในการนำเสนออาหารเสฉวน อาทิ เต้าหู้หม่าโพ และก๋วยเตี๋ยวตันตาน ในการสัมภาษณ์กับมูฟวีไลน์ เบอร์เกอร์กล่าวว่า "เราไม่เคยคิดว่าภาพยนตร์ที่มีฉากในประเทศจีนนี้จะทำเพื่อชาวอเมริกัน แต่เป็นภาพยนตร์ที่มีฉากในจีนอันเป็นตำนานและเป็นสากลเพื่อทุกคนในโลก"
การออกฉายและจัดจำหน่าย

กังฟูแพนด้า 2 ถูกฉายในงานเทศกาลภาพยนตร์กานในช่วงต้นเดือนพฤษภาคม ค.ศ. 2011 ก่อนที่จะถูกฉายในเชิงพาณิชย์ในภายหลัง ในสหรัฐ ภาพยนตร์ฉายรอบปฐมทัศน์ในวันที่ 22 พฤษภาคม ค.ศ. 2011 ที่โรงละครจีนกรอมันในฮอลลีวูด รัฐแคลิฟอร์เนีย ภาพยนตร์ฉายทั่วสหรัฐครั้งแรกในวันที่ 26 พฤษภาคม ค.ศ. 2011 ต่อมาได้ฉายในสหราชอาณาจักรครั้งแรกในวันที่ 10 มิถุนายน ค.ศ. 2011 และฉายในออสเตรเลียครั้งแรกเมื่อวันที่ 23 มิถุนายน ค.ศ. 2011 นอกจากนี้ภาพยนตร์ยังฉายทางไอแมกซ์ในภูมิภาคยุโรป-ตะวันออกกลาง-แอฟริกา
ภาพยนตร์ได้จำหน่ายทางดีวีดีและบลูเรย์ครั้งแรกเมื่อวันที่ 13 ธันวาคม ค.ศ. 2011 โดยมาพร้อมกับภาพยนตร์สั้น กังฟูแพนด้า: ซีเคร็ตออฟเดอะมาสเตอร์ และละครโทรทัศน์ กังฟูแพนด้า: ตำนานสะท้านโลกันตร์
การตอบรับ > คำวิจารณ์

รอตเทนโทเมโทส์ได้ให้คะแนนภาพยนตร์จากผู้วิจารณ์ 172 คน อยู่ที่ร้อยละ 81 และให้คะแนนโดยเฉลี่ย 6.91 เต็ม 10 โดยคำวิจารณ์ได้กล่าวว่าโดยรวมว่า "เนื้อเรื่องอาจดูชินตาไม่แปลกใจ แต่ กังฟูแพนด้า มีฉากต่อสู้ ฉากตลก และฉากสวยงามเปล่งประกายที่เพียงพอต่อการชดเชย" ส่วนเมทาคริติก ได้ให้คะแนนเฉลี่ยอยู่ที่ 67 เต็ม 100 จากผู้ประเมิน 31 คน โดยระบุว่า "เป็นที่ชื่นชอบโดยทั่วไป"
นิตยสาร วาไรตี พูดถึงภาพยนตร์นี้ว่า "เป็นภาคต่อที่คุ้มค่าซึ่งมีสิ่งพิเศษจากฉากต่อสู้ในรูปแบบสามมิติ" ขณะที่ เดอะฮอลลีวูดรีพอร์เตอร์ ก็กล่าวชื่นชมภาพยนตร์ในทำนองเดียวกัน โรเจอร์ อีเบิร์ต ได้ให้คะแนนภาพยนตร์ 3.5 เต็ม 4 ดาว และยกย่องว่าภาคนี้เหนือว่าภาคแรก โดยถือเป็นส่วนต่อขยายที่มีความทะเยอทะยาน
ผู้วิจารณ์บางคนได้สังเกตว่า ผู้บริหารงานผลิต กิเยร์โม เดล โตโร มีส่วนต่องานภาพยนตร์ในธีมที่มืดขึ้น และจิม ทูดอร์ จากทวิตช์ฟิล์ม.เน็ต บรรยายว่า "เมื่อภาพยนตร์มีเดล โตโร เป็นทีมงาน ทำให้ภาพยนตร์เจาะลึกไปยังเรื่องราวการเดินทางและปัญหาในอดีตของโป คล้ายกับต้นฉบับของแคมป์เบลเลียน แต่ก็ยังมีความบันเทิงที่เหมาะกับทุกวัย"
แฟรงก์ ลอเวซ จาก ฟิล์มเจอร์นัลอินเตอร์เนชันนัล กล่าวว่าภาพยนตร์ "มีความสวยงามที่เห็นได้อย่างแท้จริง" และ "ทำงานบนสุนทรียภาพและอารมณ์" เบ็ตซี ชาร์คีย์ จาก ลอสแอนเจลิสไทมส์ เขียนว่า "สำหรับ แพนด้า 2 ไม่ใช่เพียงภาพยนตร์ทั่ว ๆ ไป แต่มันคืองานศิลป์ในระดับสูง" ผู้วิจารณ์หลายคนกล่าวยกย่องแกรี โอลด์แมน ในด้านการพากย์เสียงและพัฒนาตัวละครที่ชื่ออ๋องเช็น และมีการเปรียบเทียบกับเอียน แม็คเชน ที่พากย์เสียงไต้ลุงในภาคแรก แองจี เออริโก จากนิตยสาร เอ็มไพร์ กล่าวถึงโอลด์แมนว่า "เป็นวายร้ายปกคลุมด้วยขนที่น่าเหลือเชื่อ และลักษณะตัวละครก็ทำให้การแสดงของเขานั้นได้เผยถึงการต่อสู้ที่ชวนตะลึง และหางนกยูงที่สะบัดไปด้วยสเน่ห์อันร้ายแรง" ไคล์ สมิท จาก นิวยอร์กโพสต์ กล่าวว่า "ตอนแรกมันค่อนข้างยากที่จะรู้สึกว่านกยูงมันน่ากลัว (เสือดาวหิมะในภาคแรกยังดูน่ากลัวกว่า) แต่ทีมงานก็ประสบความสำเร็จในการปรุงแต่งนกยูงอ๋องหนุ่มให้ดูน่ากลัวขึ้นได้"
การตอบรับ > รายได้

ตลอดช่วงที่ฉาย ภาพยนตร์ทำรายได้ถึง 165.2 ล้านดอลลาร์ฯ ในสหรัฐและแคนาดา และทำรายได้ในภูมิภาคอื่น ๆ ของโลกอีก 500.4 ล้านดอลลาร์สหรัฐ รวมรายได้ทั้งหมด 665.7 ล้านดอลลาร์สหรัฐ โดยการฉายในระบบสามมิติมีส่วนในการทำรายได้ถึงร้อยละ 53 ของรายได้ทั้งหมดทั่วโลก ภาพยนตร์นี้จึงกลายเป็นภาพยนตร์แอนิเมชันที่ทำรายได้สูงสุดที่ใน ค.ศ. 2011 และเป็นภาพยนตร์ที่รายได้สูงเป็นอันดับที่ 6 ในปีนั้นด้วย แต่ถ้านับรวมทุกปีแล้ว นี่เป็นภาพยนตร์แอนิเมชันที่ทำรายได้สูงเป็นอันดับที่ 14 และเป็นภาพยนตร์ที่ทำรายได้สูงเป็นอันดับที่ 69 ในช่วงสัปดาห์แรกของการฉาย ภาพยนตร์ทำรายได้ถึง 108.9 ล้านดอลลาร์สหรัฐ ซึ่งมากเป็นอันดับที่ 3 รองจาก ไพเรทส์ออฟเดอะแคริบเบียน: ผจญภัยล่าสายน้ำอมฤตสุดขอบโลก และ เดอะ แฮงค์โอเวอร์ ภาค 2 นอกจากนี้ยังเคยเป็นภาพยนตร์ที่กำกับโดยผู้หญิงที่ทำรายได้สูงสุดจนกระทั่งถูกทำลายสถิตินี้โดย ผจญภัยแดนคำสาปราชินีหิมะ ที่ออกฉายในอีกสองปีถัดมา และยังเป็นภาพยนตร์ที่กำกับโดยผู้หญิงเพียงคนเดียวที่ทำรายได้สูงสุดจนกระทั่งถูกทำลายโดย วันเดอร์ วูแมน ใน ค.ศ. 2017
ในอเมริกาเหนือ ภาพยนตร์ทำรายได้ 5.8 ล้านดอลลาร์สหรัฐในวันเปิดตัว (26 พฤษภาคม ค.ศ. 2011) โดยมากเป็นอันดับที่สอง รองจาก เดอะ แฮงค์โอเวอร์ ภาค 2 และในวันถัดมา ภาพยนตร์ทำรายได้รวม 13.1 ล้านดอลลาร์สหรัฐ ซึ่งยังน้อยกว่าที่ภาคแรกเคยทำได้ในช่วงเวลาเท่ากัน (20.3 ล้านดอลลาร์สหรัฐ) ในช่วงวันหยุดสุดสัปดาห์ ภาพยนตร์ทำรายได้เพิ่มเป็น 47.7 ล้านดอลลาร์สหรัฐ ซึ่งยังคงน้อยกว่าที่ภาคแรกเคยทำไว้ (60.2 ล้านดอลลาร์สหรัฐ) และในวันจันทร์วัดถัดมา (เมมโมเรียลเดย์) ภาพยนตร์ทำรายได้ในวันนั้น 13.2 ล้านดอลลาร์สหรัฐ ส่งผลให้มีรายได้ในช่วงวันหยุด 4 วันช่วงสุดสัปดาห์มากถึง 60.9 ล้านดอลลาร์สหรัฐ
ในภูมิภาคอื่น ๆ นอกจากอเมริกาเหนือ ภาพยนตร์ทำรายได้ในสัปดาห์แรก 55.5 ล้านดอลลาร์สหรัฐ ติดอันดับหนึ่งของบ็อกซ์ออฟฟิศใน 9 จาก 11 ประเทศที่เข้าฉาย และเมื่อนับรวมทุกประเทศ ภาพยนตร์ทำรายได้มากเป็นอันดับที่ 3 รองจาก ไพเรทส์ออฟเดอะแคริบเบียน: ผจญภัยล่าสายน้ำอมฤตสุดขอบโลก และ เดอะ แฮงค์โอเวอร์ ภาค 2 นอกจากนี้ยังภาพยนตร์ยังทำรายได้นอกอเมริกาเหนือติดอันดับหนึ่งของบ็อกซ์ออฟฟิศ 2 สัปดาห์ติดต่อกัน (สัปดาห์ที่ 3 และ 4 ของการฉาย)
ในประเทศจีน ซึ่งเป็นตลาดที่ทำรายได้สูงสุดรองจากอเมริกาเหนือ มีการรายงานรายได้ในช่วงสุดสัปดาห์จากแหล่งข่าวสองแหล่งซึ่งมีข้อมูลต่างกัน แหล่งข่างแรกรายงานว่าทำรายได้ 19.3 ล้านดอลลาร์สหรัฐ แต่อีกแหล่ง รายงานรายได้อยู่ที่ 16.7 ล้านดอลลาร์สหรัฐ อย่างไรก็ดี กังฟูแพนด้า 2 ได้ทำสถิติเป็นภาพยนตร์ที่ทำรายได้ในวันเปิดตัวมากที่สุดในจีน และตลอดช่วงที่ฉาย ภาพยนตร์ทำรายได้ถึง 93.19 ล้านดอลลาร์สหรัฐ ทำให้กลายเป็นภาพยนตร์แอนิเมชันที่ทำรายได้มากที่สุดในจีน แซงหน้าภาคแรก (26 ล้านดอลลาร์สหรัฐ) ก่อนที่จะถูกทำลายสถิติโดยภาพยนตร์จีน ไซอิ๋ว วานรผู้พิทักษ์ ที่ออกฉายใน ค.ศ. 2015 กังฟูแพนด้า 2 เป็นภาพยนตร์ที่ทำรายได้สูงที่สุดในช่วงสุดสัปดาห์แรกของการเปิดตัวในมาเลเซีย, ฟิลิปปินส์, สิงคโปร์, เกาหลีใต้ และไทย นอกจากนี้ ยังกลายเป็นภาพยนตร์ที่ทำเงินได้สูงที่สุดในเวียดนาม แซงหน้าภาพยนตร์เรื่อง อวตาร
แหล่งข้อมูลอื่น

เว็บไซต์ทางการ
Kung Fu Panda 2 Production Notes เก็บถาวร 2011-09-27 ที่ เวย์แบ็กแมชชีน at Paramount Pictures
Kung Fu Panda 2 ที่อินเทอร์เน็ตมูวีเดตาเบส
Kung Fu Panda 2 ที่บิกการ์ตูนเดตาเบส
กังฟูแพนด้า 2 ที่รอตเทนโทเมโทส์
กังฟูแพนด้า 2 ที่บ็อกซ์ออฟฟิศโมโจ
| ด ค กกังฟูแพนด้า |
| --- | --- | --- |
| ภาพยนตร์หลัก |  กังฟูแพนด้า จอมยุทธ์พลิกล็อค ช็อคยุทธภพ (2008)  กังฟูแพนด้า 2 (2011)  กังฟูแพนด้า 3 (2016)  กังฟูแพนด้า 4 (2024)  |  |
| ภาพยนตร์สั้น |  ผ่าตำนานห้าผู้พิทักษ์ ป่วนยุทธจักร (2008)  กังฟูแพนด้า ฮอลิเดย์ (2010)  เดอะซีเคร็ทออฟเดอะมาสเตอร์ (2011)  Secrets of the Scroll (2016)  |  |
| ละครโทรทัศน์ |  กังฟูแพนด้า: ตำนานสะท้านโลกันตร์ (2011-2016) รายชื่อตอน  The Paws of Destiny (2018–2019)  The Dragon Knight (2022–2023)  |  |
| เกมส์ |  กังฟูแพนด้า  กังฟูแพนด้า: เลเกนต์แดรี่แวเรอร์  กังฟูแพนด้าเวิลด์  กังฟูแพนด้า 2  Showdown of Legendary Legends  |  |
| อื่น ๆ |  ตัวละคร  เพลงประกอบภาพยนตร์  |  |
แบล็กในงานปฐมทัศน์ภาพยนตร์ที่ซิดนีย์ในเดือนมิถุนายน ค.ศ. 2011
ทัศนียภาพของภูเขาชิงเฉิง หนึ่งในต้นแบบของสถานที่ในภาพยนตร์
เครื่องบินลายกังฟูแพนด้า ที่ท่าอากาศยานนานาชาติกรุงปักกิ่ง
ชลิดา เถาว์ชาลี ตันติพิภพ

| ชลิดา ตันติพิภพ |
| --- | --- |
เกิด: 8 กุมภาพันธ์ พ.ศ. 2517 (50 ปี) ชลิดา เถาว์ชาลี ชิคาโก รัฐอิลลินอย สหรัฐ
คู่สมรส: เกรียงศักดิ์ ตันติพิภพ
อาชีพ: นางงาม, พิธีกร
ชลิดา	 ตันติพิภพ (นามสกุลเดิม เถาว์ชาลี / ชื่อเล่น นก) นางสาวไทยปี 2541 และพิธีกร เกิดที่เมืองชิคาโก มลรัฐอิลลินอย ประเทศสหรัฐอเมริกาเมื่อวันที่ 8 กุมภาพันธ์ พ.ศ. 2517 เป็นบุตรีของ ดร.ชัชว์ และนางเพ็ญศิริ เถาว์ชาลี มีน้องสาว 1 คน เธอกลับมาเมืองไทยเมื่ออายุ 5 ขวบ โดยเริ่มเข้าศึกษาที่โรงเรียนอนุบาลนครปฐม, ระดับประถมจากโรงเรียนนารีวุฒิ ราชบุรี, ระดับมัธยมต้นจากโรงเรียนโพธิสารพิทยากร กรุงเทพฯ จากนั้นจึงกลับไปมลรัฐอิลลินอย ประเทศสหรัฐอเมริกาเพื่อศึกษาต่อระดับมัธยมปลายจาก Downer Grove High School, เตรียมพยาบาลที่ University of Illinois at Chicago ต่อด้วยระดับปริญญาตรีสาขาวิทยาศาสตร์พยาบาลจาก Aurora University  และสำเร็จการศึกษาระดับปริญญาเอกด้านวิทยาศาสตร์ชะลอวัยและฟื้นฟูสุขภาพ จากสำนักวิชาเวชศาสตร์ชะลอวัยและฟื้นฟูสุขภาพ มหาวิทยาลัยแม่ฟ้าหลวง
เข้าประกวดนางสาวไทยเมื่อปี พ.ศ. 2541 ภายในการดูแลของคุณสมชาย นิลวรรณ และได้ครองตำแหน่ง จากนั้นจึงได้เป็นตัวแทนสาวไทยไปประกวดนางงามจักรวาล 1998 ที่เกาะฮอลโนลูลู มลรัฐฮาวาย ประเทศสหรัฐอเมริกา และเป็นผู้ถือป้ายประเทศเกาหลีใต้ ในพิธีเปิดการแข่งขันกีฬาเอเชียนเกมส์ ครั้งที่ 13 ที่กรุงเทพมหานคร จากนั้นจึงมีผลงานพิธีกร กับแสดงละครโทรทัศน์ รวมทั้งมีกิจการส่วนตัวเป็นร้านขายของที่ระลึกและแกลอรี่ TRIPLE-H
ชีวิตส่วนตัว สมรสกับเกรียงศักดิ์ ตันติพิภพ (กบ) กรรมการผู้จัดการ ดิเอ็มโพเรียม ช็อปปิ้งคอมเพล็กซ์ และสยามพารากอน
ผลงาน > พิธีกร

พิธีกรรายการ อัศจรรย์ไทยแลนด์
พิธีกรรายการ พฤหัสอัศจรรย์ คู่กับ คุณอดิศักดิ์ ศรีสม ทางช่อง 9
พิธีกรรายการ เมืองไทยใกล้เที่ยง ทางช่อง 5
เจ้าของและพิธีกรรายการ Living in Shape ออกอากาศทุกวันเสาร์ที่ 2 และ 4 ของเดือน ทางช่อง 3
ผลงาน > ละคร

| ปี | เรื่อง | บทบาท |
| --- | --- | --- |
| 2544 | ลูกทาส | คุณหญิงภริยาพระยาไชยากร (รับเชิญ) |
| 2546 | สี่แผ่นดิน | คุณเชย |
| 2550 | อยู่กับก๋ง ภาค 2 | รำไพ |
| 2552 | ดงผู้ดี | ไพลิน รัตนเดชากร |
| 2553 | รอยไหม | พระชายา |
| 2554 | เคหาสน์สีแดง | อัมพา |
| 2558 | เจ้าสาวของอานนท์ | คุณหญิงแนบ วิทยาธร |
| 2562 | ศรีอโยธยา ภาค 2 | กรมบริจาภักดีศรีสุดารักษ์ (รับเชิญกิตติมศักดิ์) |
ผลงาน > ตำแหน่งงาน

Corporate Marketing Manager ผลิตภัณฑ์ Wacoal Motherity
เจ้าของกิจการร้าน TRIPLE-H แกลอรี่แสดงงานศิลปะ และร้านขายของที่ระลึก
ผลงาน > งานเขียน

Diet Se cret กินอย่างไรให้ผอม
Ageless Formulas สูตรลับความอ่อนเยาว์
ผลงาน > รางวัล

นางสาวไทยปี 2541
พิธีกรดีเด่นรายการ อัศจรรย์ไทยแลนด์
ธงแพนเซ็กชวล

Flag used by the pansexual community
| --- | --- |


การใช้: สัญลักษณ์ของความเป็นแพนเซ็กชวลเพื่อแยกความแตกต่างจากความเป็นไบเซ็กชวล
สัดส่วนธง: 3:5
ประกาศใช้: ค.ศ. 2010
ลักษณะ: แถบแนวนอนสามแถบที่มีขนาดเท่ากัน: ชมพู เหลือง ฟ้า
ออกแบบโดย: แจสเปอร์ วี
 
ธงแพนเซ็กชวลเป็นธงสีชมพู เหลือง และฟ้า ออกแบบมาเพื่อเป็นสัญลักษณ์ของแพนเซ็กชวลเพื่อเพิ่มการมองเห็นและการรับรู้ และสร้างความโดดเด่นจากการเป็นไบเซ็กชวล